মহানগর ওয়েবজেস্ক: কেরল ও মহারাষ্ট্রে আগেই কোপ পড়েছে জলদেবীর৷ এবার সেই কোপেই সামিল আরও ৮ রাজ্য৷ হু হু করে বাড়ছে মৃতের সংখ্যা৷ মেঘভাঙা বৃষ্টিতে ভেসে গিয়েছে বহু ঘরবাড়ি৷ কেরলে জারি রয়েছে লাল সতর্কতা৷ কর্ণাটক, অন্ধ্রপ্রদেশ, মধ্যপ্রদেশ, গুজরাট সহ তামিলনাড়ু বেশ কিছু অংশ বর্তমানে জলের তলায়৷ কেরলে তিনদিনে মৃত্যু হয়েছে ৩৫ জনের৷ সবচেয়ে বেশি ক্ষতিগ্রস্থ ওয়েনাড় ও মল্লপুরম জেলা৷ মল্লপুরমে ধসের জেরে আটকে প্রচুর মানুষ৷ ঘরছাড়া প্রায় ৬৪ হাজার মানুষ৷ ইদুক্কি, কোঝিকোড়, ত্রিশুর, কান্নুর, পালাক্কার সহ বেশ কয়েকটি জেলায় লাল সতর্কতা জারি করেছে প্রশাসন৷ এদিকে ক্রমাগত অতিবৃষ্টির জেরে ক্রমশ জটিল হচ্ছে পরিস্থিতি।
বন্যার গ্রাসে দেশের ৭ রাজ্য, লাফিয়ে বাড়ছে মৃতের সংখ্যা